**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEKILNOJAMOJO TURTO NURAŠYMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti Klaipėdos miesto savivaldybei priklausantį netinkamą (negalimą) naudoti nekilnojamąjį turtą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso nekilnojamasis turtas, Klaipėdoje – fontanas Danės skvere. Šis statinys pastatytas ir pradėtas eksploatuoti 1976 metais. Klaipėdos miesto savivaldybė ir Klaipėdos krovinių kompanija „Bega“ 1998 m. pasirašė sutartį dėl Danės skvero fontano priežiūros. 2002 m. buvo atliktas fontano remontas. Šiuo metu fontanas yra neeksploatuojamas.

Savivaldybės administracijos statybos leidimų ir statinių priežiūros skyrius įvertino fontano būklę, ir nustatė, kad fontano dugno ir sienutės betono paviršius apiręs, atsisluoksniavęs, ištrupėjęs. Fontano metalinė konstrukcija pažeista korozijos, deformuota. Fontano apdaila yra iš granito plytelių, apdailos plyteles rišančioji medžiaga yra ištrupėjusi, plytelės išsikilnojusios, vietomis nukritusios, sutrūkinėjusios, nutrupėjusios. Vandens purkštukai yra pažeisti korozijos. Statinys yra blogos fizinės bei techninės būklės, kelia pavojų aplinkinių saugumui bei darko miesto vaizdą.

**3. Kokių rezultatų laukiama.**

 Bus pašalintas blogos būklės statinys ir sutvarkyta teritorija.

**4. Sprendimo projekto rengimo metu gauti specialistų vertinimai.**

Statinio techninę būklę įvertino Savivaldybės administracijos statybos leidimų ir statinių priežiūros skyrius.

**5. Lėšų poreikis sprendimo įgyvendinimui.**

Statinys bus demontuojamas savivaldybės biudžeto lėšomis. Statinio demontavimo suma: 5140,00 Eur.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – bus pašalintas blogos būklės statinys ir sutvarkyta teritorija.

Teikiame svarstyti šį sprendimo projektą.

PRIDEDAMA:

1. 2017-06-30 Patikrinimo aktas ir Danės skvero fontano, Klaipėdoje, foto fiksacija.

Turto skyriaus vedėjas Edvardas Simokaitis